J. B. Sumarlin

Johannes Baptista Sumarlin () inggih punika salah satunggalipun èkonom Indonésia. Pajenenganipun punika lulusan master kanthi gelar (Master of Arts) saking Universitas California, Amérikah Sarékat taun 1960 lan lulusan dhoktor kanthi gelar Ph.D saking Universitas Pittsburg Amérikah Sarékat taun 1968. Kanggé gelar dhoktor Sumarlin lulus kanthi dhisertasi ingkang irah-irahanipun Some Aspects of Stabilization Policies and Their Institutional Problems: The Indonésian Case (1950-1960).

Sadèrèngipun njabat ing lingkungan pusat kabijakan ékonomi, lulusan sarjana Fakultas Èkonomi Universitas Indonésia (FE-UI) taun 1958 punika wiwit taun 1957 sampun dados asisten dhosen ing alamamateripun. Panjenenganipun dados dhosén wiwit taun 1965, lajeng dados mahaguru FE-UI taun 1979. Panjenenganipun naté nyambut damel ing satunggalipun perusahaan indhustri ing Jakarta. Ing wekdal revolusi fisik, Sumarlin aktif minangka anggota Palang Merah Indonésia (PMI) lan minangka anggota TNI ing Jawa Wétan. Taun 1970 ngantos 1973, Sumarlin njabat dados Sekretaris Dhéwan Moneter. Sadèrèngipun punika, panjenenganipun naté njabat dados mantri Nagara Pendayagunaan Aparatur Nagara (PAN) Kabinét Pembangunan III, Mantri Perencanaan pembangunan Nasional ngrangkep Ketua Bappenas Kabinét Pembangunan IV, lan Mantri Kauangan Kabinet Pembangunan V. Salajengipun Sumarlin pinitados dados pandheganipun Badan Pemeriksa Keuangan (BPK).

Cathetan suku

Pranala njawi 
J.B. Sumarlin 

Artikel mawa basa krama
Tokoh Katolik Indonésia
Alumni Universitas Indonésia
Ekonom Indonésia
Tokoh saking Blitar
Dosen Universitas Indonésia
Ketua BPK
Mantri Ardana Indonésia
Lair 1932